আমার পরিচিত অনেকে এখন বাইক চালায়। বিশেষ করে যারা জিমনেসিয়ামে আসে তারা গাড়ি রেখে বাইক চালাতে পছন্দ করে। এছাড়া যে পাড়ায় থাকি এরা প্রায় সবাই পরিবেশবাদী। প্রত্যেক ঘরে ৪/৫টি করে বাই সাইকেল। বিএমডব্লিউর চাইতে বাইসাইকেল এদের কাছে সম্মানের। গত বছর সামার শুরু হ্ওয়ার প্রারম্ভেই কানাডিয়ান টায়ার থেকে একখানা বাইক কিনে আনলাম। বাইসাইকেল কত প্রকার ও কি কি জানলাম এটা কেনার পর। সিঙ্গেল গিয়ার, মাল্টি গিয়ার, রেসিং বাইক, মেসেঞ্জার বাইক, ট্যুরিং বাইক, স্পোর্টস বাইক, ফোল্ডিং বাইক আরও কত কি! আমার কেনা রোড বাইকটি নাকি কেবল সমতল রাস্তায় চালানোর জন্য। যেহেতু আমি হিল এলাকায় থাকি এজন্যে আমাকে কিনতে হবে মাউন্টেইন বাইক। অবশেষে মাউন্টেইন বাইকই কিনলাম। বাইক চালিয়ে আমি এখন জিম, লাইব্রেরি, শপিং সেন্টার, এমনকি সাব্ওয়ে ষ্টেশন পর্যন্ত যাই। উইকএ-ে পাড়ায় পাড়ায় গ্যারেজ সেলগুলোতে ঘুরে বেড়াতে খুব মজা লাগে। আশ্চর্যের বিষয় হচ্ছে ব্র্যা- নিউ ডজ ডোরাঙ্গো কিনেও কারো দৃষ্টি আকর্ষণ করতে পারিনি যতটা না আমার বাইক দিয়ে করতে পেরেছি। ডোরাঙ্গো দেখে কেউ কখনও এগিয়ে এসে জিজ্ঞেস করেনি এটা কত দিয়ে কিনেছি! কি কি ফিচার আছে! কিন্তু আমার বাইক নিয়ে যেখানেই যাই লোকজন বিশেষ করে তরুণ/তরুণীরা এগিয়ে এসে নানা প্রশ্ন করে, প্রশংসা করে।